فینلاندییانین کئچمیش پرزیدنتی تاریا خالونئن خئیرییه کامپانییاسی چرچیوهسینده بیر گونلویه ائوسیز-ائشیکسیز قادین («دیلنچی») اوبرازیندا اؤزونو «سیناییب».
آخار. آذ خبر وئریر کی، «نجات اوردوسو» آدلی خئیرییه تشکیلاتینین فینلاندییا بؤلمهسینین کئچیردیی یئنی کامپانییاسی اوچون بیر نئچه پلاکات بوراخیب. همین کامپانییادا اؤلکهنین کئچمیش لیدری تاریا خالونن ده ایشتیراک ائدیب. او، تاماشاچیلارین قارشیسیندا ائوسیز-ائشیکسیز قادین رولوندا شکیل چکدیریب. لاییحهنین مقصدی اونو گؤسترمکدیر کی، هر بیر اینسانین حیاتیندا اوغورسوزلوق اولا بیلر، هر بیر اینسان حیاتدا ایستمدیی سمته گئده بیلر.
خالونئنین شکلینی چکمیش فوتوگرافین «یله» خبرلر خیدمتینه وئردیی معلوماتا گؤره، بوتون چکیلیش ۲۰ دقیقه داوام ائدیب: کئچمیش پرزیدنت اؤز ایش قرافیکینده یالنیز بو قدر واخت آییرا بیلیب.
فینلاندییانین سابیق پرزیدنتی اوللر ده «نجات اوردوسو»نون آکسییالاریندا ایشتیراک ائدیب. بوندان اول او، هلسینکی کوچهلرینده خئیرییه مقصدلری اوچون پول توپلاییب.
ائوسیز-ائشیکسیز اینسانلارا کؤمک کامپانییاسیندا «آنگری بیردس» («غضبلی قوشلار») آدلی کامپوتر اویونونون مؤلفی پطر وسترباکا دا ایشتیراک ائدیب.
azb_Arab azb_Arab azb_Arab azb_Arab azb_Arab